ปอนด์ร่วงหลุด 1.30 ดอลลาร์ หลัง BoE ส่งสัญญาณหั่นดอกเบี้ย - FINNOMENA
ปอนด์ร่วงลงหลุดระดับ 1.30 ดอลลาร์ หลังจากที่ธนาคารกลางอังกฤษ (BoE) ส่งสัญญาณปรับลดอัตราดอกเบี้ย
16 ม.ค. 2563

ปอนด์ร่วงลงหลุดระดับ 1.30 ดอลลาร์ หลังจากที่ธนาคารกลางอังกฤษ (BoE) ส่งสัญญาณปรับลดอัตราดอกเบี้ย
โดยปอนด์ยังถูกกดดันจากการเปิดเผยตัวเลขเศรษฐกิจที่มีการขยายตัวต่ำสุดในรอบกว่า 7 ปี ขณะที่ MPC ของธนาคารกลางอังกฤษ ส่งสัญญาณว่า เขาจะลงมติสนับสนุนการปรับลดอัตราดอกเบี้ย หากตัวเลขเศรษฐกิจไม่ได้บ่งชี้ว่าเศรษฐกิจอังกฤษได้ฟื้นตัวขึ้น
ทั้งนี้ BoE ยังไม่มีการปรับลดอัตราดอกเบี้ยนับตั้งแต่ปี 2559 และเป็นธนาคารกลางขนาดใหญ่เพียงไม่กี่แห่งที่ได้คงอัตราดอกเบี้ยตลอดทั้งปี 2562
นอกจากนี้ เศรษฐกิจอังกฤษหดตัว 0.3% ในเดือนพ.ย. เมื่อเทียบรายเดือน ต่ำกว่าที่นักวิเคราะห์คาดการณ์ว่าเศรษฐกิจจะทรงตัว โดยได้รับผลกระทบจากความไม่แน่นอนของการแยกตัวของอังกฤษออกจากสหภาพยุโรป (Brexit) และการเลือกตั้งทั่วไป
ที่มา : https://www.cnbc.com/2020/01/13/sterling-sinks-below-1point30-on-bank-of-england-rate-cut-hints.html
แท็ก:
แชร์บทความ: